Andersen gler seg over at den gjeve nobelprisen og all merksemda rundt han har bidrege til at ordet har spreidd seg frå laboratoriet og heilt inn i TV-stova til folk.  Fakta om årets ord dei siste fem åra 2009 – svineinfluensa 2010 – oskefast 2011 – rosetog 2012 – å nave 2013 – sakte-TV Kjelde: NTB/Språkrådet Fakta om årets ord – ti på topp Dei beste nyorda i norsk dette året: 1. framandkrigar – ein person som kjempar i ein framand konflikt utan betaling. 2. viral – adjektiv, om noko som spreier seg raskt på nettet, avleidd av virus. 3. emoji – frå japansk, symbol som uttrykkjer kjensler i elektroniske meldingar. 4. pøbelgran – gran som er planta på uønskte stader. 5. stordata – lagring og analysar av store informasjonsmengder. 6. gittercelle – bestemt type nervecelle som er viktig for stadsansen. 7. mobilnakke – nakkesmerter etter mykje bruk av mobil og andre dingsar. 8. luseskjørt – oppheng som skal verne oppdrettsmerdar mot lakselus. 9. ståhjuling – sommarens farsott, ofte kalla Segway, etter den største produsenten. 10. deleøkonomi – produkt og tenester blir delt og attvunne mellom personar, for eksempel kompiskøyring, sofasurfing og bruktmarknad. Kjelde: Språkrådet, professor Gisle Andersen, NHH, og Uni Research Computing.